ddrg/super_eurlex huggingface dataset:
(2)

Tri mesta članov Odbora regij so se sprostila zaradi izteka mandatov g. Francesca STORACA, g. Vita d’AMBROSIA in g. Raffaela FITTA; en sedež nadomestnega člana Odbora regij se je sprostil zaradi odstopa g. Giuseppeja CHIARAVALLOTIJA in štirje sedeži nadomestnih članov so se sprostili zaradi izteka mandata g. Giovannina PACEJA, g. Filippa BUBBICA, g. Giandomenica BARCIJA in g. Enza GHIGA –
(5)

Zapisi organizacije o izvajanju varnosti in onesnaževanju, kot so objavljeni v Pariškemu memorandumu o soglasju, so bili v obdobju 2000–2002 slabi, vendar so v letu 2003 nakazovali zmerno izboljševanje in HRS se je zavezal, da bo svoje zapise uskladil s povprečjem zapisov priznanih organizacij.
(2)

Člen 3 Priloge I k Statutu Sodišča določa, da: „1. Sodnike imenuje Svet, ki po posvetovanju z odborom, predvidenim v tem členu, odloča v skladu s četrtim odstavkom člena 225a Pogodbe ES in četrtim odstavkom člena 140b Pogodbe ESAE. Svet pri imenovanju sodnikov zagotovi uravnoteženo sestavo Sodišča za uslužbence, tako da se med državljani držav članic izberejo sodniki iz kar najširšega možnega geografskega območja in se upoštevajo zastopani nacionalni pravni sistemi. 2. Kandidira lahko vsakdo, ki ima državljanstvo Unije in izpolnjuje pogoje iz četrtega odstavka člena 225a Pogodbe ES in četrtega odstavka člena 140b Pogodbe ESAE. Svet, ki odloča s kvalificirano večino na priporočilo Sodišča, določi pogoje in podrobnosti za predložitev in obravnavo kandidatur. 3. Ustanovi se odbor, ki ga sestavlja sedem osebnosti, izbranih med nekdanjimi člani Sodišča in Sodišča prve stopnje ter priznanimi pravniki. O imenovanju članov odbora in pravilih za njegovo delovanje odloči Svet s kvalificirano večino na priporočilo predsednika Sodišča. 4. Odbor poda mnenje o ustreznosti kandidatov za izvrševanje sodniške funkcije v okviru Sodišča za uslužbence. Odbor temu mnenju priloži seznam kandidatov z najustreznejšimi izkušnjami na visoki ravni. Seznam mora vsebovati vsaj dvakrat več kandidatov, kot znaša število sodnikov, ki jih mora Svet imenovati.“
(6)

V zvezi z Islandijo in Norveško predstavlja ta sklep nadaljnji razvoj določb schengenskega pravnega reda v smislu Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (3), ki sodijo v področje točke G člena 1 Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo tega sporazuma (4).
Ime: LUKIĆ Milan Datum rojstva: 6.9.1967 Kraj rojstva: Višegrad, Bosna in Hercegovina Državljanstvo : Bosne in Hercegovine verjetno tudi Srbije in Črne gore
(2)

Besedilo sporazuma, ki predstavlja rezultat teh pogajanj, je skladno z direktivami za pogajanja, ki jih je dal Svet. To besedilo spremlja Skupna izjava o nameri Evropske skupnosti in njenih držav članic na eni strani in Kneževine Lihtenštajn na drugi strani, katere besedilo je priloženo Sklepu Sveta 2004/897/ES z dne 29. novembra 2004 (2).
(3)

Ukrep se mora uporabljati samo v primerih, kjer uprava na podlagi dejstev lahko sklepa, da so na določitev davčne osnove iz člena 11(A)(1)(a) omenjene direktive vplivale družinske, pravne ali poslovne povezave med dobaviteljem in prejemnikom. V tej zadevi uprava ne sme delovati na podlagi domnev in zadevnim strankam mora biti dovoljeno, da predložijo dokaze o nasprotnem, kadar oporekajo stopnji tržne vrednosti, ki jo je določila uprava.
SL Uradni list Evropske unije L 84/19

SKLEP SVETA

z dne 28. februarja 2005

o sklenitvi Sporazuma o pridružitvi med Evropsko skupnostjo in njenimi državami članicami na eni strani in Republiko Čile na drugi strani

(2005/269/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 310 Pogodbe v povezavi z drugim stavkom prvega pododstavka člena 300(2) in drugim pododstavkom člena 300(3) Pogodbe,

ob upoštevanju predloga Komisije,

ob upoštevanju privolitve Evropskega parlamenta (1),

ob upoštevanju naslednjega:

(1) Sporazum o pridružitvi med Evropsko skupnostjo in njenimi državami članicami na eni strani in Republiko Čile na drugi strani (v nadaljevanju „Pridružitveni sporazum“) je bil v imenu Skupnosti podpisan 18. novembra 2002 v Bruslju.

(2) Pridružitveni sporazum je treba odobriti –

SKLENIL:

Člen 1

1. Sporazum o pridružitvi med Evropsko skupnostjo in njenimi državami članicami na eni strani in Republiko Čile na drugi strani se skupaj s prilogami in protokoli, ki so priloženi Sporazumu, ter izjavami, ki jih je Skupnost podala enostransko ali skupaj z drugo stranko in so priložene Sklepni listini, odobri v imenu Skupnosti.

2. Besedila Pridružitvenega sporazuma, prilog, protokolov in Sklepne listine so priložena temu sklepu (2).

Člen 2

1. Stališče Skupnosti v Pridružitvenem svetu in Pridružitvenem odboru, ki se ustanovita s Pridružitvenim sporazumom, sprejme Svet na predlog Komisije v skladu z ustreznimi določbami Pogodbe.

2. Predstavnik Sveta predseduje Pridružitvenemu svetu in predstavi stališče Skupnosti. Predstavnik Komisije predseduje Pridružitvenemu odboru in predstavi stališče Skupnosti.

3. Skupnost predstavlja Komisija v okviru posebnih odborov, ki se ustanovijo na podlagi Sporazuma ali jih vzpostavi Pridružitveni svet v skladu s členom 7 Sporazuma.

Člen 3

1. Za namene uporabe člena 29(2) Priloge V k Pridružitvenemu sporazumu je Komisija pooblaščena za sklenitev aktov, potrebnih za spremembo Sporazuma, v skladu s postopkom iz člena 75 Uredbe (ES) št. 1493/1999 (3).

2. Za namene uporabe člena 16(2) Priloge VI k Pridružitvenemu sporazumu je Komisija pooblaščena za sklenitev aktov, potrebnih za spremembo Sporazuma, v skladu s postopkom iz člena 15 Uredbe (EGS) št. 1576/89 (4).

Člen 4

Predsednik Sveta v imenu Skupnosti poda uradno obvestilo iz člena 198(1) Sporazuma.

V Bruslju, 28. februarja 2005 Za Svet Predsednik F. BODEN

(1) Privolitev Evropskega parlamenta z dne 12. februarja 2003.

(2) Glej UL L 352, 30.12.2002, str. 3 in UL L 332, 19.12.2003, str. 64.

(3) UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).

(4) UL L 160, 12.6.1989, str. 1. Uredba, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
(1)

Odločba Komisije 2003/828/ES z dne 25. novembra 2003 o okuženih in ogroženih območjih v zvezi z boleznijo modrikastega jezika (2) je bila sprejeta glede na stanje bolezni modrikastega jezika v regijah Skupnosti, ki so jih prizadeli izbruhi navedene bolezni. Navedena odločba razmejuje okužena in ogrožena območja (območja z omejitvami) glede na posebne epidemiološke razmere in določa pogoje, pod katerimi veljajo izjeme od prepovedi premikov iz Direktive 2000/75/ES za nekatere premike živali, njihovega semena, jajčec in zarodkov s teh območij in skozi ta območja.
(3)

Države članice, ki so zaprosile za pooblastilo, da uporabijo podatke iz drugih virov kot iz statističnih raziskav, so Komisiji predložile tehnično dokumentacijo glede ustreznosti in točnosti teh virov. Po pregledu te tehnične dokumentacije se pooblastila, za katera so zaprosile države članice, odobrijo.
(3)

Nemški organi so Komisijo obvestili o nedavnem razvoju bolezni pri divjih prašičih v Spodnji Saški, Severnem Porenju-Vestfaliji in Posarju. V tej informaciji je navedeno, da je bila klasična prašičja kuga pri divjih prašičih uspešno izkoreninjena ter da uporaba odobrenih načrtov izkoreninjenja in cepljenja v teh zveznih deželah ni več potrebna.
1.

Člen 25 se nadomesti z naslednjim besedilom: „Člen 25 Predhodno financiranje 1. V primeru operacije hitrega vojaškega odzivanja EU prispevke v višini referenčnega zneska plačajo države članice plačnice. Brez poseganja v člen 24(4) se plačila izvedejo, kakor je opredeljeno spodaj. 2. Za namen predhodnega financiranja operacij hitrega vojaškega odzivanja EU sodelujoče države članice: (a) plačajo prispevek za Athena vnaprej; (b) ali, če se Svet odloči izvesti operacijo hitrega vojaškega odzivanja EU s financiranjem, h kateremu te prispevajo, plačajo svoje prispevke k skupnim stroškom te operacije v višini referenčnega zneska v roku pet dni po odposlanju poziva, razen če Svet ne odloči drugače. 3. Zaradi zgoraj navedenega namena Posebni odbor, sestavljen iz po enega predstavnika vseh držav članic, ki so se odločile plačati prispevek vnaprej (v nadaljevanju ‚države članice vnaprejšnje plačnice’), v proračunu pod posebnim naslovom določi začasna proračunska sredstva. Ta začasna proračunska sredstva se pokrijejo s prispevki, ki jih plačajo države članice vnaprejšnje plačnice v roku 90 dni od datuma odpošiljanja poziva za plačilo teh prispevkov. Vendar pa se vnaprej plačljivi prispevki za leto 2005 plačajo v dveh obrokih, prvem z datumom zapadlosti 30. aprila in drugem 30. novembra 2005. 4. Brez poseganja v člen 24(4) plača država članica vnaprejšnja plačnica prispevke za operacijo do višine prispevka, ki ga je prispevala k začasnim proračunskim sredstvom iz odstavka 3 tega člena, v roku 90 dni od datuma odpošiljanja poziva. Poveljnik operacije ima lahko na voljo podoben znesek iz prispevkov, plačanih vnaprej. 5. Ne glede na člen 20 se vsa začasna proračunska sredstva iz odstavka 3 tega člena, ki se porabijo za operacijo, vrnejo v blagajno v roku 90 dni od datuma odpošiljanja poziva. 6. Brez poseganja v odstavek 1 lahko vsaka država članica vnaprejšnja plačnica v posebnih okoliščinah upravitelja pooblasti, da z njenim vnaprej plačanim prispevkom pokrije njen prispevek k operaciji, v kateri sodeluje, ki pa ni operacija hitrega odzivanja. Vnaprej plačani prispevek bo zadevna država članica vrnila v blagajno v roku 90 dni od datuma odpošiljanja poziva. 7. Ne glede na člen 31(3) lahko poveljnik operacije odobri in plača zneske, ki so mu na voljo. 8. Vsaka država članica lahko spremeni svojo izbiro, če o tem obvesti upravitelja najmanj tri mesece vnaprej.“
(9)

Glede na podatke, predstavljene s strani Nizozemske, je bilo uporabljenih 380 150 cepiv, strošek nakupa in preformulacije je znašal 0,39 EUR za odmerek, upravičeni stroški specifično zaposlenega osebja so znašali 608 826 EUR in upravičeni stroški specifično porabljenega potrošnega blaga so znašali 513 726 EUR.
(3)

Potrjevanje popolnosti prošenj je nujno zato, da se omogoči njihovo natančno preučevanje in da se državam članicam omogoči podaljšanje začasnih registracij za obdobje do treh let, za izdelke za zaščito rastlin, ki vsebujejo zadevne aktivne snovi in ki so skladni s pogoji, določenimi v členu 8(1) Direktive 91/414/EGS in zlasti s pogoji v zvezi z natančnim vrednotenjem aktivnih snovi in izdelkov za zaščito rastlin, kot to zahteva ta direktiva.
Odločba Komisije

z dne 26. aprila 2004

o dovoljenju državam članicam za podaljšanje začasnih registracij, odobrenih za novo aktivno snov profoksidim

(notificirano pod dokumentarno številko K(2004) 1512)

(Besedilo velja za EGP)

(2004/400/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1] in zlasti četrtega pododstavka člena 8(1) Direktive,

ob upoštevanju naslednjega:

(1) V skladu s členom 6(2) Direktive 91/414/EGS je marca 1998 Španija od BASF AG prejela zahtevek za vključitev aktivne snovi profoksidim (prejšnja imena: clefoksidim, BAS 625H) v Prilogo I k Direktivi 91/414/EGS. Odločba 1999/43/ES [2] je potrdila, da je dokumentacija popolna in se lahko šteje, da načelno izpolnjuje zahteve glede podatkov in informacij iz Priloge II in Priloge III k Direktivi.

(2) Potrditev popolnosti dokumentacije je bila potrebna zato, da se omogoči njen podrobni pregled in da se državam članicam omogoči odobritev začasnih registracij za obdobje do treh let za fitofarmacevtska sredstva, ki vsebujejo profoksidim, če izpolnjujejo pogoje, določene v členu 8(1) Direktive 91/414/EGS, ter zlasti pogoj v zvezi s podrobno oceno aktivne snovi in fitofarmacevtskega sredstva glede na zahteve, ki jih določa navedena direktiva.

(3) Za profoksidim so bili ocenjeni vplivi na zdravje ljudi in na okolje v skladu z določbami člena 6(2) in (4) Direktive 91/414/EGS za rabe, ki jih je predlagal vlagatelj. Država članica poročevalka je predložila osnutek ocene poročila Komisiji dne 28. marca 2001.

(4) Presoja dokumentacije je potem, ko je država članica poročevalka predložila osnutke poročila o oceni, še vedno v teku in ocene ne bo mogoče zaključiti v časovnem okviru, predvidenem z Direktivo 91/414/EGS.

(5) Ker ocena doslej ni identificirala nobenega razloga, ki bi vzbujal takojšnjo skrb, bi bilo treba državam članicam omogočiti, da začasne registracije, odobrene za fitofarmacevtska sredstva, ki vsebujejo profoksidim, podaljšajo za 24 mesecev, v skladu z določbami člena 8 Direktive 91/414/EGS, zato da se omogoči nadaljevanje presoje dokumentacije. Pričakuje se, da bo postopek ocenjevanja in odločanja glede odločitve o možni vključitvi profoksidima v Prilogo I končan v 24 mesecih.

(6) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Države članice lahko podaljšajo začasne registracije za fitofarmacevtska sredstva, ki vsebujejo profoksidim, za največ 24 mesecev od dneva sprejetja te odločbe.

Člen 2

Ta odločba je naslovljena na države članice.

V Bruslju, 26. aprila 2004

Za Komisijo

David Byrne

Član Komisije

[1] UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2004/30/ES (UL L 77, 13.3.2004, str. 50).

[2] UL L 14, 19.1.1999, str. 30.

--------------------------------------------------
(8)

V kolikor bi obravnavana podjetja bila prevzeta s strani tretjih, bi bile koristi podeljene novim kupcem, ki bi bili pripravljeni zaposliti osebje iz odkupljenega podjetja, in sicer do 550 uslužbencev. Kupec koristi za vsakega sprejetega uslužbenca: — mesečni prispevek, ki znaša 50 % od povračila, do katerega bi bil upravičen zaposlen, v primeru, da bi bil premeščen na čakanje; — manjšo kvoto za prispevek, ki je enaka tisti, ki je predvidena za pripravnike in ki bremeni delodajalce prvih 18 mesecev. Zgoraj navedene koristi so tiste, ki so, na osnovi Zakona št. 223/1991, odobrene delodajalcem, ki zaposlijo delavce na čakanju, oziroma delavce, katerim je prenehalo delovno razmerje zaradi strukturne krize in ki izpolnjujejo določene pogoje. Na osnovi objavljenega programa pomoči so take koristi odobrene, v mejah do 550 zaposlenih, tistim kupcem, ki so pripravljeni zaposliti uslužbence iz odkupljenega podjetja, oziroma zaposlene, ki niso na čakanju. Koristi so odobrene za največ 550 premeščenih uslužbencev, vendar pod dvema pogojema: (i) premeščanje delavcev mora biti predvideno v kolektivnih pogodbah, ki jih je potrebno skleniti z Ministrstvom za delo do 30. aprila 2003 in (ii) kupec in odkupljeno podjetje ne smeta imeti istega lastnika in med njima ne sme biti nobenih razmerij glede zvez in nadzora.
(2)

Komisija je s telefaksi z dne 28. junija in 12. septembra 2001 ter 29. januarja in 29. aprila 2002 zahtevala dodatne informacije, ki so ji bile poslane v pismih z dne 27. julija 2001 ter 17. januarja, 4. marca in 12. junija 2002. V svojem pismu z dne 12. junija 2002 so španske oblasti zagotovile, da so posredovane informacije popolne in zadostne, in so zahtevale od Komisije, naj čim prej sprejme odločitev o njihovi združljivosti.
(5)

Rezultati dela, opravljenega na podlagi mandata, dodeljenega konferenci CEPT glede izbire dolgoročnega in stalnega radiofrekvenčnega pasu za radar kratkega dosega, so sprejemljivi in bi se morali uporabljati v Skupnosti, da se zagotovita razpoložljivost in učinkovita uporaba radijskega spektra, potrebna za vzpostavitev in delovanje notranjega trga. Uporaba radarja kratkega dosega v radiofrekvenčnem pasu 79 GHz mora zato biti dovoljena čim prej in najpozneje do 1. januarja 2005, da se gospodarska panoga spodbudi k razvoju, izdelavi in trženju opreme SRR, delujoče v tem radiofrekvenčnem pasu.
Odločba Komisije

z dne 2. aprila 2004

o uporabi Direktive Sveta 72/166/EGS v zvezi s preverjanji zavarovanja civilne odgovornosti pri uporabi motornih vozil

(notificirano pod dokumentarno številko C(2004) 1235)

(Besedilo velja za EGP)

(2004/332/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/166/EGS z dne 24. aprila 1972 o približevanju zakonodaj držav članic o zavarovanju civilne odgovornosti pri uporabi motornih vozil in izvrševanju obveznosti zavarovanja takšne odgovornosti [1] in zlasti člena 7(3) Direktive,

ob upoštevanju naslednjega:

(1) Razmerja med nacionalnimi zavarovalnimi biroji (v nadaljnjem besedilu biroji) držav članic in biroji Hrvaške, Cipra, Češke, Madžarske, Islandije, Norveške, Slovaške, Slovenije in Švice ureja Multilateralni garancijski sporazum z dne 30. maja 2002 (v nadaljnjem besedilu Sporazum).

(2) Sporazum je bil priložen Odločbi Komisije 2003/564/ES z dne 28. julija 2003 o uporabi Direktive Sveta 72/166/EGS v zvezi s preverjanji zavarovanja civilne odgovornosti pri uporabi motornih vozil [2], ki zahteva od vsake države članice, da se vzdrži preverjanja zavarovanja civilne odgovornosti za vozila, ki so običajno v drugi državi članici ali na ozemljih Hrvaške, Cipra, Češke, Madžarske, Islandije, Norveške, Slovaške, Slovenije in Švice in za katere velja Sporazum.

(3) Dne 1. novembra 2003 so biroji držav članic in biroji Hrvaške, Cipra, Češke, Estonije, Madžarske, Islandije, Latvije, Litve, Malte, Norveške, Poljske, Slovaške, Slovenije in Švice podpisali Dodatek št. 1 k Sporazumu, s katerim je bil Sporazum razširjen z namenom, da vključi biroje Estonije, Latvije, Litve, Malte in Poljske. Dodatek predvideva praktično ureditev za odpravo preverjanja zavarovanja za vozila, ki so običajno na ozemljih prej omenjenih držav.

(4) Tako so izpolnjeni vsi pogoji za odpravo preverjanj zavarovanja civilne odgovornosti pri uporabi motornih vozil v skladu z Direktivo 72/166/EGS med državami članicami in Estonijo, Latvijo, Litvo, Malto in Poljsko –

SPREJELA NASLEDNJO ODLOČBO:

Člen 1

Od 30. aprila 2004 dalje se države članice vzdržijo preverjanja zavarovanja civilne odgovornosti pri uporabi motornih vozil, ki so običajno na ozemlju Estonije, Latvije, Litve, Malte in Poljske, za katere velja Dodatek št. 1 z dne 1. novembra 2003 k Multilateralnemu sporazumu med nacionalnimi zavarovalnimi biroji držav članic Evropskega gospodarskega prostora in drugih pridruženih držav.

Člen 2

Države članice takoj obvestijo Komisijo o ukrepih, sprejetih v zvezi z uporabo te odločbe.

Člen 3

Ta odločba je naslovljena na države članice.

V Bruslju, 2. aprila 2004

Za Komisijo

Frederik Bolkestein

Član Komisije

[1] UL L 103, 2.5.1972, str. 1. Direktiva, kakor je bila nazadnje spremenjena z Direktivo 84/5/EGS (UL L 8, 11.1.1984, str. 17).

[2] UL L 192, 31.7.2003, str. 23.

--------------------------------------------------
Odločba Komisije

z dne 26. aprila 2004

o spremembi Odločbe 97/365/ES glede vključitve obratov Islandije v začasni seznam obratov tretjih držav, iz katerih države članice dovolijo uvoz mesnih izdelkov

(notificirano pod dokumentarno številko K(2004) 1520)

(Besedilo velja za EGP)

(2004/380/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo, v vmesnem obdobju, začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke [1], in zlasti člena 2(4) Odločbe,

ob upoštevanju naslednjega:

(1) Začasni seznami obratov tretjih držav, iz katerih države članice dovoljujejo uvoz proizvodov, pripravljenih iz mesa govedi, prašičev, kopitarjev ter ovac in koz, so bili sestavljeni z Odločbo Komisije 97/365/ES [2].

(2) Islandija je poslala seznam obratov, ki proizvajajo mesne izdelke, za katere pristojni organ potrjuje, da so v skladu z zahtevami Skupnosti.

(3) Te obrate bi bilo treba vključiti v sezname, sestavljene z Odločbo 97/365/ES.

(4) Ker še niso bili opravljeni pregledi na kraju samem, uvoz iz takih obratov ni upravičen do zmanjšanega obsega fizičnih pregledov v skladu s členom 10 Direktive Sveta 97/78/ES [3].

(5) Odločbo 97/365/ES je torej treba ustrezno spremeniti.

(6) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Priloga k Odločbi 97/365/ES se spremeni v skladu s Prilogo k tej odločbi.

Člen 2

Ta odločba se uporablja od 7. maja 2004.

Člen 3

Ta odločba je naslovljena na države članice.

V Bruslju, 26. aprila 2004

Za Komisijo

David Byrne

Član Komisije

[1] UL L 243, 11.10.1995, str. 17. Odločba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 154, 12.6.1997, str. 41. Odločba, kakor je nazadnje spremenjena z Aktom o pogojih pristopa Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija (UL L 236, 23.9.2003, str. 381).

[3] UL L 24, 30.1.1998, str. 9.

--------------------------------------------------

PRILOGA

Naslednje besedilo se vstavi v Prilogo k Odločbi 97/365/ES po abecednem vrstnem redu oznak držav ISO:

"País: IslandiaLand: IslandLand: IslandΧώρα: IσλάνδιαCountry: IcelandPays: IslandePaese: IslandaLand: IjslandPaís: IslandiaMaa: IslantiLand: Island

1 | 2 | 3 | 4 | 5 |

22 | Kaupfelag V- Hunvetninga | Hvammstangi | | 6 |

23 | Sölufélag A- Hunvetninga | Blonduos | | 6 |

31 | Nordlenska | Husavik | | 6 |

50 | Kaupfelag Skagfirdinga | Saudakrokur | | 6" |

--------------------------------------------------
Odločba Komisije

z dne 23. decembra 2003

o nadaljevanju v letu 2004 primerjalnih poskusov in testov Skupnosti z razmnoževalnim in sadilnim materialom Prunus domestica, začetih v letu 2002, v skladu z Direktivo Sveta 92/34/EGS

(2004/56/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/34/EGS z dne 28. aprila 1992 o trženju razmnoževalnega materiala sadnih rastlin in sadnih rastlin, namenjenih za proizvodnjo sadja [1],

ob upoštevanju Odločbe Komisije 2001/896/ES z dne 12. decembra 2001 o postopkih za primerjalne poskuse in testiranje razmnoževalnega in sadilnega materiala sadnih rastlin Skupnosti v skladu z Direktivo Sveta 92/34/EGS [2] in zlasti člena 2 Odločbe,

ob upoštevanju naslednjega:

(1) Odločba 2001/896/ES določa ureditev primerjalnih poskusov in testov, ki se v skladu z Direktivo 92/34/EGS za Prunus domestica izvajajo v letih od 2002 do 2006.

(2) Testi in poskusi, ki so se izvajali v 2002 in 2003, se nadaljujejo v 2004 –

SKLENILA:

Edini člen

Primerjalni poskusi in testi Skupnosti, ki so se pričeli v letu 2002 z razmnoževalnim in sadilnim materialom Prunus domestica, se v skladu z Odločbo 2001/896/ES nadaljujejo v letu 2004.

V Bruslju, 23. decembra 2003

Za Komisijo

David Byrne

Član Komisije

[1] UL L 157, 10.6.1992, str. 10. Direktiva, kakor je bila nazadnje spremenjena z Direktivo 2003/61/ES (UL L 165, 3.7.2003, str. 23).

[2] UL L 331, 15.12.2001, str. 95.

--------------------------------------------------
(2)

Dve mesti članov Odbora regij sta se sprostili po odstopu g. Jeana ASSELBORNA, o katerem je bil Svet obveščen 21. septembra 2004, in ge. Lydie MUTSCH, o katerem je bil Svet obveščen 18. oktobra 2004, in štiri mesta nadomestnih članov Odbora regij so se sprostila po odstopu g. Romaina SCHNEIDERJA, g. Jean-Marie HALSDORFA, g. Johna LIBERJA in g. Luciena LUXA, o čemer je bil Svet obveščen 18. oktobra 2004 –
26.

VRAČAR, Milenko Datum rojstva/kraj rojstva: 15.5.1956, Nišavići, Prijedor, Bosna in Hercegovina, SFRJ Št. potnega lista/št. osebne izkaznice: Veljavni potni list 3965548, izdan 29.8.2002 v Banja Luki. Velja do 29.8.2007. Neveljavni potni list 0280280, izdan 4.12.1999 v Banja Luki (velja do 4.12.2004) in 0062130, izdan 16.9.1998 v Banja Luki (veljaven do 16.9.2003). Vzdevki: Naslov: Save Ljuboje 14, Banja Luka, Bosna in Hercegovina